Sarcophilus Sarcophilus huwa ġeneru ta' mammiferi, il-marsupjali karnivori, eżattament ix-xjaten (ix-Xitan tat-Tażmanja huwa l-unika speċi li baqa' ħaj) tal-kontinent tal-Awstralja. Dan il-ġeneru qiegħed klassifikat fil-klassi Mammalia, fis-sottoklassi Theria, fl-infraklassi Metatheria, fis-superordni Australidelphia (il-marsupjali Awstraljani kollha u l-kolokolo tal-kontinent tal-Amerika t'Isfel), fl-ordni Dasyuromorphia (il-marsupjali karnivori tal-kontinent Awstraljan), fil-familja Dasyuridae, fis-sottofamilja Dasyurinae u fit-tribù Dasyurini ma' disa' ġener] oħra li huma "Dasycercus", "Dasykaluta", "Dasyuroides", "Dasyurus", "Myoictis", "Neophascogale", "Parantechinus", "Phascolosorex" u "Pseudantechinus". Il-ġeneru "Sarcophilus" jiġbor fih erba' speċi, tliet minnhom estinti u waħda biss estanti. Illum il-ġurnata peress li t-Tilaċin huwa meqjus estint, ix-Xitan tat-Tażmanja huwa l-akbar speċi ħajja tal-familja Dasyuridae u tal-ordni Dasyuromorphia, l-akbar speċi ta' marsupjal karnivoru estanti fid-dinja.